Source: https://curia.europa.eu/jcms/jcms/Jo2_11968/mt/?cmYear=2018&cmMonth=2
Timestamp: 2018-11-17 10:39:06+00:00
Document Index: 2366

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

CURIA - Direttorat tar-Riċerka u Dokumentazzjoni
Direttorat tar-Riċerka u Dokumentazzjoni
Id-Direttorat tar-Riċerka u Dokumentazzjoni għandu żewġ għanijiet: minn naħa, li jqiegħed għad-dispożizzjoni taż-żewġ qrati tal-Unjoni r-riżorsi li huwa għandu fil-qasam tad-dritt komparat permezz tat-tim tiegħu ta’ madwar ħamsa u tletin ġurist, li fil-prinċipju jkopru s-sistemi legali kollha tal-Istati Membri, mgħejuna minn dokumentalisti, min-naħa l-oħra li jikkontribwixxi, permezz tax-xogħol ta’ analiżi tiegħu, għat-tixrid tal-ġurisprudenza tal-Unjoni.
L-ewwel għan jinkludi t-tfassil, fuq talba ta’ waħda mill-qrati li jagħmlu parti mill-istituzzjoni, ta’ noti ta’ riċerka, b’mod prinċipali fir-rigward tas-soluzzjonijiet li jingħataw għal kwistjoni partikolari fid-drittijiet nazzjonali tad-diversi Stati Membri. Dan l-approċċ ta’ dritt komparat huwa ta’ utilità kbira għall-qrati li l-għan essenzjali tagħhom huwa li jiżguraw interpretazzjoni u applikazzjoni uniformi tad-dritt tal-Unjoni f’unjoni ta’ 28 Stat Membru.
Dan jinkludi wkoll eżami inizjali tat-talbiet għal deċiżjoni preliminari kollha indirizzati lill-Qorti tal-Ġustizzja sabiex, fi stadju inizjali tal-proċeduri, jiġu identifikati eventwali problemi, pereżempju, ta’ ammissibbiltà tar-rinviju u li tiġi evalwata, jekk ikun il-każ, in-neċessità li l-Qorti tal-Ġustizzja tagħti deċżjoni skont il-proċedura b’urġenza għal deċiżjoni preliminari kif ukoll analiżi preliminari tal-appelli ppreżentati quddiem il-Qorti tal-Ġustizzja minn deċiżjonijiet tal-Qorti Ġenerali f’ċerti oqsma bil-għan li jiġu identifikati kemm jista’ jkun malajr dawk li jistgħu jiġu pproċessati permezz ta’ digriet motivat.
Fil-kuntest tat-tieni għan, id-direttorat għandu bħala kompitu r-redazzjoni, taħt il-kontroll tal-Imħallef Relatur, tas-sommarji tas-sentenzi u tad-digrieti ppubblikati fil-Ġabra tal-ġurisprudenza. Abbażi ta’ dan ix-xogħol ta’ analiżi, li r-riżultati tiegħu jiddaħħlu f’serje ta’ databases, id-direttorat jista’ joħloq diversi għodod ta’ riċerka, disponibbli f’dan is-sit.
Fost dawn l-għodod, wieħed jista’ jsemmi:
l-aċċess numeriku għall-ġurisprudenza, li jippermetti li wieħed isib informazzjoni għal kull waħda mill-kawżi mressqa quddiem il-Qorti tal-Ġustizzja u l-Qorti Ġenerali mill-1953 sal‑lum kif ukoll quddiem it-Tribunal għas-Servizz Pubbliku mill-2005 sal-2016;
ir-Repertorju tal-ġurisprudenza, li jiġbor b’mod sistematiku s-sommarji tas-sentenzi u tad-digrieti;
Dawn l-għodod ta’ aċċess għall-ġurisprudenza tal-Unjoni jinkludu n-noti dwar il-kummentarji tas-sentenzi, li jipprovdu r-referenzi tal-pubblikazzjoni tal-kummentarji kollha, ippubblikati fir-rivisti ġuridiċi li magħhom hija abbonata l-Bibljoteka, li jkunu wasslu għalihom is-sentenzi tat-tliet qrati tal-Unjoni.
Id-databases iservu wkoll sabiex jalimentaw it-taqsima dwar il-ġurisprudenza tad-database interistituzzjonali EUR-Lex, li tkopri d-dritt tal-Unjoni kollu.
Barra minn hekk, id-Direttorat ta’ Riċerka u Dokumentazzjoni jipprovdi lill-qrati tal-Unjoni informazzjoni fuq l-iżviluppi legali ta’ interess għall-Unjoni. Barra minn hekk, huwa jiġbor il-ġurisprudenza tal-qrati prinċipali tal-Istati Membri li tirrigwarda d-dritt tal-Unjoni, abbażi ta’ eżami selettiv ta’ rivisti ġuridiċi u ta’ kuntatti ma’ diversi qrati nazzjonali. Skont l-interess li dawn iqajmu, id-deċiżjonijiet miġbura jiġu analizzati fil-qosor u jiġu ppubblikati f’database tal-Association des Conseils d’État et des juridictions administratives suprêmes de l’Union européenne a.i.s.b.l. / Association of the Councils of State and Supreme Administrative Jurisdictions of the European Union i.n.p.a. Ingliż / Franċiż. Tingħata attenzjoni partikolari lid-deċiżjonijiet li jingħataw wara s-sentenzi preliminari tal-Qorti tal-Ġustizzja.
eNq1WEtz2jAQvudXeHzoLX4wkNDWJtPSpKWTTFMC0/bECHsBUVlyJJlAf31l4yQmMSGI6MAw9mq+fWgf3zo4WybEWgAXmNHQ9h3PtoBGLMZ0GtrDwcVx2z7rHAVztEDVY6eON2qrsxFBQoR2LnbGgKhwfl9dfgEFANzuHFkBG88hkhvnMomJ8w2J2RVK8zNWsGA4thKQMxaHdprJ4q0VCMmVGZ2UcYlIF0mYMr4K3PJ19cigNWr5frsqC9wc9RXwWPxi/K9IUQTXnC1wDHGtjgkiArQ0TO7iayRnPTphtcjud9YY+f77k7abSFdLxd29C7UK5qOmZmiGAvglolNzkekyKmEp8wDVB2ceJULT+usicwzZnuWhYREi9TFP5OiirwXM4fYG+ILAC0GJsUgJWjlzkerq+JkBX90Uj7U6cBw+5KWWjjESMOSkFnwmZSo+uG6UcYwcyDhL87/isl1dj8ylEgfBMq4axDbowu7Dy1j1IkxjdifeOFdVKSCOlBi4arqGCkLdJQcqX2zUeYhOPc8/qKDvNRjyA4seveAql35MJnhLR5U80wNPK/ewifyaSbkVvlq2G7BKgDhHqw1cojq6sy592yJAp3Kmhvo9UqlDJSIsQ9t7eL1xic/aQnHgIQrFQ6G4NLsi2elClPwBxI270fB8cx5cqfyZmXdBy/7AXefavlyAmxylXZZRuaVraA5SLLpyWTYLDMKQ8WiOln247dXjflJSZYU89o79VrPRVDS1eeK1DuJjBekw1vz6lVlnTMnnNTcwSc3QFl6TSL3GXYyeWkQ6Zv7Ib56etPWIUlTN0loNuowov8MBV2sZUfhPokwzQtz9QpCNtw51fZqY6VDE53zrbD01wryrv0NJ+jH/lX04bOgGUBV2BkIO+73tjPJgMq62oF1k/KlzhzmmFL7KsTditWUiPt9/909BRQGzMcERkphRUzzW2BqxFtSCfj0f6M64R3ONtevuJrU3pKeso3L5fVverVJ+51J9wJeG4SODMRScf4zWryLrgtDddM73NPOROwZuzmA7R/8B5TaJNQ==
JfdkGpoidIuIXWvi